
ŠAKIŲ RAJONO SAVIVALDYBĖS  TARYBA

SPRENDIMAS

DĖL NEGYVENAMŲJŲ PATALPŲ, ESANČIŲ KUDIRKOS NAUMIESTYJE, DARIAUS IR GIRĖNO G. 26, NUOMOS SUTARTIES
2008 m. vasario 21 d. Nr. T-38
Šakiai


Savivaldybės taryba, vadovaudamasi Lietuvos Respublikos Civilinio kodekso (Žin., 2000, Nr.74-2262) 2.84 str. 1 ir 2 d., Valstybės ir savivaldybių turto valdymo, naudojimo ir disponavimo juo įstatymo (Žin., 1998, Nr.54-1492; 2002, Nr.60-2412) 11 str. 1 d., 14 str. 6d. bei atsižvelgdama į akcinės bendrovės Lietuvos pašto filialo Marijampolės apskrities centrinio pašto 2008 m. sausio 14 d. raštą, nusprendžia:

1. Pritarti negyvenamųjų pastatų, statinių ir patalpų nuomos sutarčiai, sudarytai 1998 m. sausio 5 d.  su Šakių rajono paštu. 

2. Pakeisti sprendimo pirmajame punkte nurodytą sutartį, išdėstant pirmąjį punktą nauja redakcija:


„ 1. Nuomotojas įsipareigoja perduoti nuomininkui ilgalaikį materialųjį turtą (toliau vadinama – turtas), 46,89 kv. m ploto negyvenamąsias patalpas, esančias Kudirkos Naumiestyje, Dariaus ir Girėno g. 26 (nekilnojamojo turto kadastrinių matavimų byloje Nr. 84/5129, pastato šifras – 1B2/p, unikalus pastato Nr.8495-7004-9018, patalpų indeksai – 1-6, 1-7, 1-8, 1-9), leidžiant naudotis 7,59 kv. m ploto bendro naudojimo patalpa (patalpos indeksas – 1-1). Patalpas naudoti pašto veiklai.


Nuomininkas įsipareigoja mokėti nuompinigius – 90,17 Lt per mėnesį (be PVM mokesčio).“

3. Nustatyti negyvenamųjų patalpų nuomos terminą – 10 metų.

4. Įgalioti savivaldybės administracijos direktorių pasirašyti pakeistą negyvenamųjų patalpų nuomos sutartį.

5. Leisti akcinės bendrovės Lietuvos pašto filialui Marijampolės apskrities centriniam paštui atlikti nuomojamų savivaldybės negyvenamųjų patalpų kapitalinį remontą.

Meras





              Juozas Bertašius






D:\Dokumentai\2008\taryba\sprendimai\darbui\2sp24.doc

